CELEX: 62018TN0246
Language: lt
Date: 2018-04-16 00:00:00
Title: Byla T-246/18: 2018 m. balandžio 16 d. pareikštas ieškinys byloje Moreno Pérez / Taryba

201805250541897082018/C 200/612462018TC20020180611LT01LTINFO_JUDICIAL20180416484811Byla T-246/18: 2018 m. balandžio 16 d. pareikštas ieškinys byloje Moreno Pérez / Taryba
   
 ---documentbreak--- C2002018LT4810120180416LT00614814812018 m. balandžio 16 d. pareikštas ieškinys byloje Moreno Pérez / Taryba
   
   (Byla T-246/18)2018/C 200/61Proceso kalba: anglų
      Šalys
   
   
      Ieškovas: Maikel José Moreno Pérez (Venesuela), atstovaujamas advokatų L. Giuliano ir F. Di Gianni
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
            —
         
         
            panaikinti 2018 m. sausio 22 d. Tarybos sprendimą (BUSP) 2018/90, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje ir 2018 m. sausio 22 d. Tarybos įgyvendinimo reglamentą (ES) 2018/88, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje, kiek jų nuostatos susijusios su ieškovu, ir
         
      
            —
         
         
            priteisti iš Tarybos bylinėjimosi išlaidas.
         
      
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
            1.
         
         
            Pirmasis ieškinio pagrindas grindžiamas tuo, kad Taryba pažeidė gero administravimo principą, ieškovo teises į gynybą ir į veiksmingą teisminę apsaugą, kai per protingą terminą nesuteikė galimybės susipažinti su įrodymais, tariamai pagrindžiančiais jo įtraukimą į sąrašą.
         
      
            2.
         
         
            Antrasis ieškinio pagrindas grindžiamas tuo, kad Taryba padarė akivaizdžią vertinimo klaidą, nes neįrodė, kad ieškovas, eidamas Venesuelos Aukščiausiojo Teismo pirmininko ir buvusio pirmininko pavaduotojo pareigas, rėmė vyriausybės veiksmus ir politiką, kuriais buvo kenkiama demokratijos ir teisinės valstybės principų laikymuisi Venesueloje, ir sudarė jiems palankias sąlygas, taip pat yra atsakingas už veiksmus ir pareiškimus, kuriais buvo uzurpuota Nacionalinės Asamblėjos valdžia.